ร้อยเอ็ดหนัก พนังกั้นน้ำชีขาด 2 จุด ทะลักท่วมพื้นที่การเกษตร ถนนเสียหาย
ยัง,น้ำท่วม, พนังกั้นลำน้ำชีขาดแล้ว 2 จุด ที่ อ.จังหาร และพนมไพร ทำให้น้ำทะลักลงไปพื้นที่การเกษตร บ้านเรือนประชาชน และถนนสายหลักได้รับความเสียหาย,เมื่อวันที่ 7 ก.ย.2562 จากมวลน้ำมหาศาลที่ไหลเร็วและแรงลงสู่แม่น้ำชี ทำให้พนังกั้นแม่น้ำชีไม่สามารถทนแรงน้ำได้ เป็นเหตุให้พนังกั้นแม่น้ำชีบริเวณบ้านดินแดง ต.ดงสิงห์ อ.จังหาร จ.ร้อยเอ็ด ขาดเป็นทางยาว 15 เมตร และพนังกั้นแม่น้ำชีที่บ้านหนองหิน ต.ชานุวรรณ อ.พนมไพร จ.ร้อยเอ็ด ก็ขาดเป็นทางยาว 30 เมตร มวลน้ำจำนวนมหาศาลได้ไหลเข้าท่วมบ้านเรือนและพื้นที่การเกษตร ตลอดจนถนนหลายสายได้รับความเสียหาย เจ้าหน้าที่การไฟฟ้าส่วนภูมิภาค นำเรือยนต์ออกสำรวจ ตัดไฟและย้ายหม้อแปลงขึ้นสู่ที่สูงในบ้านเรือนประชาชนที่ถูกน้ำท่วมแล้ว,โดยเฉพาะพนังกั้นแม่น้ำชีขาดที่บ้านหนองหิน ต.ชานุวรรณ อ.พนมไพร จ.ร้อยเอ็ด ก็ทำให้น้ำไหลเข้าท่วมถนนสาย 502 หรือถนนอรุณประเสริฐ นครราชสีมา-ยโสธร มีน้ำท่วมสูงเป็นระยะทางยาว 3 กม. จากเชิงสะพานข้ามแม่น้ำชี อ.เมือง จ.ยโสธร ไปจนถึงสามแยกบ้านพนัส ต.ชานุวรรณ อ.พนมไพร จ.ร้อยเอ็ด น้ำไหลเชี่ยวและแรง ทางเจ้าหน้าที่ได้นำป้ายมาติดตั้งไว้ห้ามรถทุกชนิดผ่าน แต่ก็ยังมีรถบรรทุกขนาดใหญ่ฝ่าฝืนไม่ปฏิบัติตาม คงฝ่าสายน้ำมุ่งหน้าต่อไป ซึ่งชาวบ้านในพื้นที่เกรงว่าถนนจะชำรุดและทรุดตัว เป็นอันตรายได้โดยชาวบ้านสังเกตเห็นว่าบริเวณท่อคอนเวิร์สที่ถูกน้ำท่วมพื้นถนนด้านข้างเริ่มทรุดตัวแล้ว,แต่ก็ยังมีชาวบ้านในพื้นที่นำรถไถนาพ่วงเทรลเลอร์มารับส่งรถยนต์ขนาดเล็ก ข้ามไปมาระหว่างสามแยกบ้านพนัสไปถึงเชิงสะพานข้ามแม่น้ำชี เขต อ.เมือง จ.ยโสธร ระยะทาง 3 กม. โดยคิดค่าบริการ รถเก๋ง รถกระบะ คันละ 300 บาท รถจักรยานยนต์คันละ 100 บาท,ส่วนสถานการณ์น้ำท่วมโดยภาพรวมทั้งจังหวัดร้อยเอ็ดวันนี้ ระดับน้ำในแม่น้ำชี ที่เขื่อนชีกลางร้อยเอ็ด เพิ่มขึ้น 0.28 เมตร น้ำในลำน้ำยังที่สถานีสูบน้ำบ้านท่างาม ต.วังหลวง อ.เสลภูมิ เพิ่มสูงขึ้น 0.13 เมตร ทางจังหวัดได้ประกาศเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) เพิ่มจากเดิม 10 อำเภอ เป็น 16 อำเภอ 156 ตำบล 1,905 หมู่บ้าน 176,763 ครัวเรือน ได้แก่ อำเภอเมืองร้อยเอ็ด เสลภูมิ เมืองสรวง โพนทอง ธวัชบุรี โพธิ์ชัย จังหาร ศรีสมเด็จ หนองพอก เชียงขวัญ พนมไพร เกษตรวิสัย จตุรพักตรพิมาน เมยวดี ทุ่งเขาหลวง และอาจสามารถ น้ำท่วมพื้นที่การเกษตร 410,738 ไร่ โรงเรียน 190 โรง บ้านเรือนเสียหาย 551 หลัง ถนนถูกน้ำท่วม 46 จุด สัญจรไปมาไม่ได้ 14 จุด มีผู้เสียชีวิตแล้ว 4 ราย
ร้อยเอ็ดยังน้ำท่วม พนังกั้นลำน้ำชีขาดแล้ว 2 จุด ที่ อ.จังหาร และพนมไพร ทำให้น้ำทะลักลงไปพื้นที่การเกษตร บ้านเรือนประชาชน และถนนสายหลักได้รับความเสียหาย
น้ำท่วมร้อยเอ็ด,แม่น้ำชี,น้ำล้นตลิ่ง,พนังกั้นน้ำแตก,อ.จังหาร,อ.พนมไพร,น้ำท่วมถนน,น้ำท่วม